CELEX: 62009TN0050
Language: el
Date: 2009-02-03 00:00:00
Title: Υπόθεση T-50/09: Προσφυγή, της 3ης Φεβρουαρίου 2009 — Ifemy’s κατά ΓΕΕΑ — Dada & Co Kids (Dada & Co. kids)

18.4.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 90/29
            
         Προσφυγή της 3ης Φεβρουαρίου 2009 — Ifemy’s κατά ΓΕΕΑ — Dada & Co Kids (Dada & Co. kids)
   (Υπόθεση T-50/09)
   2009/C 90/46
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Ifemy’s Holding GmbH (Μόναχο, Γερμανία) (εκπρόσωπος: H.G. Augustinowski, lawyer)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Dada & Co Kids Srl (Prato, Ιταλία)
   
      Αιτήματα της προσφεύγουσας
   
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του τέταρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 27ης Νοεμβρίου 2008 στην υπόθεση R 911/2008-4 και
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Αιτών την καταχώριση κοινοτικού σήματος: Ο αντίδικος ενώπιον του τμήματος προσφυγών
   
      Σήμα προς καταχώριση: Το εικονιστικό σήμα «Dada & Co. Kids», για προϊόντα της κλάσεως 25
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα
   
      Αντιταχθέν σήμα ή σημείο: Το καταχωρισμένο στη Γερμανία υπ. αριθ. 30 114 449 λεκτικό σήμα «DADA» για προϊόντα της κλάσεως 25
   
      Απόφαση του τμήματος ανακοπών: Απόρριψη της ανακοπής
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Παραβίαση των αρχών της ίσης μεταχείρισης, του θεμιτού ανταγωνισμού και του κράτους δικαίου, όπως κατοχυρώνονται με τα άρθρα 2 και 3 ΕΚ, καθώς και με τα άρθρα 43 και 80, παράγραφος 1, του κανονισμού 40/04 του Συμβουλίου και τα άρθρα 50, παράγραφος 2, και 80, παράγραφος 2, του κανονισμού 2868/95 (1), διότι το τμήμα προσφυγών δεν ακύρωσε την απόφαση του τμήματος ανακοπών η οποία προσδιόρισε εσφαλμένως το ονοματεπώνυμο της προσφεύγουσας και, επιπλέον, διότι το τμήμα προσφυγών κακώς έκρινε ότι ενώπιον του τμήματος ανακοπών δόθηκε στην προσφεύγουσα η δυνατότητα να υποβάλει τα σχετικά αποδεικτικά στοιχεία.
   
      (1)  Κανονισμός (ΕΚ) 2868/95 της Επιτροπής, της 13ης Δεκεμβρίου 1995, περί της εφαρμογής του κανονισμού (ΕΚ) 40/94 του Συμβουλίου για το κοινοτικό σήμα (ΕΕ 1995 L 303, σ. 1).